**MED EKO SERVIS d.o.o.**

**PLAN POSLOVANJA**

**ZA 2019. GODINU**

**Pomer, prosinac 2018.**

**SADRŽAJ**

**1. Uvodna razmatranja ……….………………………..………………. 3**

**2. Temeljni podaci Društva ……………...…………………………………. 5**

**3. Misija, vizija i ciljevi Društva ………………………………………………. 6**

**4. Plan prihoda po poslovnim jedinicama…………………………………...…7**

**5. Plan rashoda po poslovnim jedinicama……………………………………..10**

**6. Terminski financijski plan……………………………………………………13**

**7. Politika zapošljavanja u 2019. godini…………………………………………14**

**8. Plan investicija u 2019. godini…………………………………………….…..17**

**9. Zaključak…………………………………………………………………...….18**

**1. UVODNA RAZMATRANJA**

**Osvrt na poslovanje u 2018. godini**

Početkom 2018. godine, uvođenjem sustava u naselje Medulin, u odvojeno prikupljanje otpada po sistemu „od vrata do vrata“ uključena je cijela Općina Medulin.

Zbog veličine naselja Medulin, uspostavljena su dva odvojena kalendara odvoza otpada, jedan za naselje Medulin a drugi za ostatak općine. Kalendarom su predviđeni zimski i ljetni režim odvoza. U zimskom režimu koji je bio na snazi od 01.01-15.06. i od 15.9.-31.12.2018. komunalni otpad se odvozio jednom tjedno, a plastika i papir dva puta mjesečno. U ljetnom režimu koji je bio na snazi od 16.06.-14.09.2018. komunalni otpad odvozio se dva puta tjedno, a plastika i papir jednom tjedno.

U siječnju 2018. Općina Medulin je donijela Odluku o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Medulin. Temeljem tog dokumenta Med eko servis je izradio Cjenik javne usluge prikupljanja miješanog i biorazgradivog komunalnog otpada koji je, prošavši zakonom predviđene procedure, stupio na snagu 01.07.2018. godine.

Uvođenje sustava u naselje Medulin bilo je osobito zahtjevno, budući da se tu nalazi veliki broj višestambenih objekata, čiji suvlasnici većinom nisu bili evidentirani kao korisnici naših usluga.

Povodom stupanja na snagu novog cjenika u više navrata su se slale obavijesti korisnicima usluga, čime ih se nastojalo upoznati sa promjenama u režimu naplate koje novi cjenik nosi. Bilo je potrebno izvršiti vrlo veliki broj korekcija u evidenciji korisnika, integrirati višestruke baze korisnika koje su se do sada koristile i uspostaviti nove sustavne parametre u svrhu primjene novog cjenika.

Pritisak korisnika usluga u smislu zahtjeva za pojašnjenjem ili korekcijom sustava naplate bio je izuzetno velik, što je iziskivalo silan angažman svih zaposlenih kako bi se izišlo u susret korisnicima i riješilo sva otvorena pitanja.

Tokom godine, a osobito nakon početka primjene novog cjenika odvoza, uočeni su brojni slučajevi nepravilnog odlaganja otpada, na što su naši djelatnici zajedno sa komunalnim redarima Općine Medulin svakodnevno reagirali.

Po prvi puta je pušten u primjenu sustav elektronskog očitavanja pražnjenja posuda, što nam je dalo objektivnu podlogu za naplatu cijene javne usluge za količinu predanog komunalnog otpada.

Plan za 2019. godinu izrađuje se na temelju podataka o poslovanju za razdoblje 01.01.-31.10.2018., pa se očekuje da će u velikoj mjeri realno prikazati poslovanje u narednoj godini.

**Kakvu poslovnu situaciju očekujemo u 2019. godini?**

Ključna aktivnost na koju će biti usmjereni svi potencijali tvrtke je unaprjeđenje usluge sakupljanja otpada po sistemu „od vrata do vrata“, obzirom da su nakon uvođenja sustava u cijelu općinu uočena brojna pitanja koja treba dodatno razraditi i individualno riješiti.

Planira se i izgradnja reciklažnog dvorišta na zoni Kamik, gdje će se ostvariti uvjeti za odlaganje raznih vrsta otpada koje će građani moći sami dovoziti.

Prelazak na novi način sakupljanja otpada iziskuje dodatne troškove u radnicima i opremi, a osobito je važan utjecaj ŽCGO Kaštijun čija cijena usluge bitno utječe na troškove svih sakupljača otpada, a koji je najavio povećanje cijene u 2019. godini.

Obzirom na brojne nove troškove djelatnosti sakupljanja i odvoza otpada, koja je ključna djelatnost MED EKO SERVISA, biti će potrebno donositi izmjene i dopune ovog plana.

**Koje mjere planiramo poduzeti?**

Primjena ISO certifikata:

 ISO 9001:2008 – sustav upravljanja kvalitetom

 ISO 14001:2004 – sustav upravljanja okolišem

Želimo temeljiti svoje poslovanje na najvišim upravljačkim standardima.

Uvođenje FMC-a:

Društvo je obveznik Zakona o fiskalnoj odgovornosti. Temeljem toga nužno je uvesti FMC sustav kako bi se moglo udovoljiti zakonskim obvezama, i prije svega, organizirati upravljačke procese na kvalitetan i učinkovit način.

Jačanje komunikacije sa korisnicima usluga:

Prihvaćenost od strane korisnika usluga jedan je od osnovnih temelja opstanka Društva. Budući da je Društvo implementiralo novi načina odvoza otpada, edukacija korisnika, suradnja i pozitivan stav prema Društvu su od presudne važnosti kako bi novi sustav donio željene rezultate u vidu visokog postotka odvajanja otpada.

Održavanje financijske stabilnosti:

Ovo je stalna mjera, koja se provodi putem mnogobrojnih aktivnosti:

- pravovremenim fakturiranjem izvršenih usluga

- stalnim ažuriranjem baza korisnika

- poduzimanjem svih raspoloživih mjera naplate

- racionalizacijom i stalnom kontrolom troškova u svim segmentima poslovanja

Kontinuirana edukacija zaposlenika:

Investicija u edukaciju zaposlenih je investicija u budućnost Društva. Svaki zaposlenik mora biti upoznat sa mjerama i načinima najefikasnijeg izvršavanja povjerenih mu radnih zadataka, mjerama zaštite na radu, te motiviran da stečena znanja stalno usavršava i neprestano primjenjuje u svakodnevnom radu.

Edukacijom zaposlenih posredno se djeluje i na edukaciju okruženja, jer upravo kroz interakciju sa našim zaposlenicima korisnici usluga dolaze do relevantnih informacija iz djelokruga poslovanja Društva.

**2. TEMELJNI PODACI DRUŠTVA**

Društvo MED EKO SERVIS d.o.o. osnovano je Izjavom o osnivanju društva s ograničenom odgovornošću dana 24.04.2013. godine.

Osnivač Društva je Općina Medulin, a temeljni kapital iznosi 1.378.900,00 kn.

Članovi Nadzornog odbora:

Alen Rosanda, predsjednik

Aldo Peruško, zamjenik predsjednika

Simeone Ukotić, član

Mate Mezulić, član

Valter Terlević, član

Osobe ovlaštene za zastupanje:

- Edo Krajcar - predsjednik uprave,

 - zastupa društvo zajedno sa još jednim članom uprave

-Enco Crnobori - član uprave,

 - zastupa društvo zajedno sa predsjednikom uprave

**3. MISIJA, VIZIJA I CILJEVI DRUŠTVA**

3.1. **MISIJA**

 Misija MED EKO SERVIS-a d.o.o. je da u zakonskim okvirima, u suradnji s osnivačem i

 u djelokrugu prenesenih ovlasti za obavljanje komunalnih djelatnosti, osigura učinkovito i

 kvalitetno obavljanje komunalnih usluga za sve svoje korisnike.

Društvo će u svom djelovanju osobito poštovati principe zaštite okoliša, javni interes

zajednice u kojoj djeluje, kontinuirano raditi na edukaciji zaposlenih i šire javnosti,

vodeći stalnu brigu o zadovoljstvu svojih radnika, kao i korisnika usluga.

3.2. **VIZIJA**

 Uz poštivanje ekoloških principa i zadovoljstva svojih korisnika, naša vizija je osigurati

 dostupnost i ekonomsku prihvatljivost svih komunalnih usluga koje nudimo.

U tu svrhu ćemo kontinuirano raditi na unapređenju postupanja sa neopasnim i komunalnim otpadom i podizanju kvalitete rada na održavanju, uređenju i čišćenju javnih površina, zelenih i cvjetnih površina, kupališta, lučica, groblja, i svih ostalih javnih površina i objekata o kojima skrbimo.

Želimo doprinijeti podizanju nivoa ukupne uređenosti naše općine, zaštiti krajobrazne baštine i tradicionalnog mediteranskog krajolika, poštujući pri tome načela ekonomičnosti, racionalnosti i svrsishodnosti.

3.3. **CILJEVI**

Ciljevi predstavljaju krajnje točke kojima je usmjereno naše poslovanje. Trajni cilj je

organizirati rad Društva na način da optimalno upravljamo svim segmentima poslovanja.

To ćemo postići aktivnim praćenjem poslovanja, analizom uočenih slabosti i temeljem toga donošenjem strateških ciljeva za svaku poslovnu godinu.

 Naši ciljevi u 2019. su:

* stvaranje uspješne organizacijske mreže koja će svim zaposlenima omogućiti ostvarivanje maksimalnih potencijala
* povećanje ukupne efikasnosti poslovanja i reduciranje troškova, osobito u segmentu vanjskih usluga
* jačanje Društva kroz stvaranje vlastite baze podataka najbolje prakse, postojećih procedura i umrežavanje svih raspoloživih znanja i informacija
* unaprjeđenje odnosa i komunikacije sa korisnicima usluga, te jačanje povjerenja korisnika u Društvo

**4. PLAN PRIHODA PO POSLOVNIM JEDINICAMA**

Med eko servis d.o.o. ostvaruje prihode najvećim dijelom iz samostalnog obavljanja djelatnosti, pri čemu se kao značajan korisnik usluga javlja Općina Medulin i to u segmentu održavanja komunalne infrastrukture i održavanja dječjih igrališta i fitness sprava.

Dio poslovanja, vezano uz unaprjeđenje djelatnosti odvoza otpada, društvo realizira primajući kapitalne pomoći Općine Medulin, a nadamo se u 2019. godini ostvariti i sufinanciranje Fonda za zaštitu okoliša i energetsku učinkovitost. U suradnji s FZOEU planira se nabava više od 4000 komada žutih kanti za plastiku koje bi trebale zamijeniti vreće za plastiku koj se sada koriste. Općina Medulin će uz sufinanciranje FZOEU u 2019. godini izgraditi reciklažno dvorište na zoni Kamik.

U 2019. godini očekuje se ostvarenje prihoda u visini 16.343.187,00 kn.

**01 - OPĆI POSLOVI**

U 2014. godini sklopljen je ugovor o pružanju usluga (računovodstvenih, tajničkih i upravljačkih) sa TD Albanež d.o.o., te se time pojavila nova grupa prihoda.

Obzirom na obujam usluga koje Med eko servis d.o.o. obavlja za Albanež d.o.o., osim redovitih mjesečnih računa temeljem ugovora, krajem godine fakturiraju se zbirno i troškovi uprave direktno vezani za realizaciju projekata izgradnje fekalne kanalizacije.

Osim gore navedenih prihoda od upravljačkih usluga, planiraju se i manji prihodi od naplate šteta, odgođenog priznavanja amortizacije i ostalog.



**02 - ODRŽAVANJE KOMUNALNE INFRASTRUKTURE**

Ova grupa prihoda za 2019. godinu planirana je u visini 5.348.096,00 kn, a odnosi se na realizaciju programa održavanja komunalne infrastrukture u dijelu koji se odnosi na čišćenje javnih površina, čišćenje kupališta i lučica, obnovu zelenila na cvjetnim površinama, čišćenje i održavanje zelenih površina, te novogodišnje uređenje i postavljanje zastava.

Konačne iznose će odrediti Općina Medulin koja temeljem prijedloga Med eko servisa d.o.o. donosi Program održavanja komunalne infrastrukture.

Dijelovi Programa kojima se financiraju zasebne djelatnosti Med eko servisa su izdvojene iz ove tablice. To su održavanje igrališta (iznos 130.000,00 kn), iznošenje i odvoz smeća (1.687.740,00 kn) i investicijsko održavanje groblja (280.000,00 kn).



**03 - SAKUPLJANJE I ODVOZ OTPADA**

U 2019. godini očekuje prihod od sakupljanja i odvoza otpada u visini 9.827.093,00 kn



Prihodi od sakupljanja i odvoza otpada ostvaruju se od tri grupe korisnika: fizičkih osoba, pravnih osoba, te iz Proračuna Općine Medulin, tj. iz Programa održavanja komunalne infrastrukture sa stavke „iznošenje i odvoz smeća“ koja obuhvaća: sakupljanje i odvoz krupnog otada, pražnjenje košarica, sakupljanje i odvoz selektivno izdvojenog otpada sa javnih površina.

Ostali prihodi sastoje se od odgođenog priznavanja prihoda u visini 649.353,00 kn, prihoda od naknade šteta u visini 14.400,00 kn te ostalih prihoda u visini 14.400,00 kn.

**04 – PROMIDŽBA I ODNOSI S JAVNOŠĆU**

Od 2018. godine prema odluci osnivača Med eko servis više ne obavlja ovu djelatnost.

**05 - REDOVNO ODRŽAVANJE GROBLJA**



U 2019. godini planirani su značajniji popravci na starim dijelovima groblja.

**06 - ODRŽAVANJE IGRALIŠTA I FITNESS SPRAVA**

Održavaju se službena dječja igrališta na području općine Medulin i fitness sprave na otvorenom.



Prihodi su planirani u iznosu dovoljnom za pokrivanje troškova redovitog održavanja i investicijskog održavanja. Sanacija eventualnih šteta iznad planiranih sredstava će se provesti u dogovoru sa Općinom Medulin koja će kao vlasnik igrališta i fitnes sprava na otvorenom osigurati potrebna sredstva.

1. **PLAN RASHODA PO POSLOVNIM JEDINICAMA**

U 2019. godini planiraju se ukupni rashodi u visini 16.336.196,00 kn. Najveći dio rashoda, kao i prihoda, otpada na poslovnu jedinicu sakupljanja i odvoza otpada, a zatim na održavanje komunalne infrastrukture. Značajni su i rashodi općih poslova, jer sadržavaju troškove rada svih općih i zajedničkih službi i uprave. Ove tri poslovne jedinice ostvaruju gotovo 98,8% ukupnih rashoda poslovanja.

**01 - OPĆI POSLOVI**

Troškovi općih poslova obuhvaćaju rad svih zajedničkih službi koje vrše poslove prodaje, nabave, naplate, knjigovodstva, komunikacije sa kupcima, osiguranja i slično.

Troškovi članova uprave, te svih djelatnika koji nisu izravno zaposleni na izvršavanju poslova samo jedne djelatnosti iskazani su u ovoj poslovnoj jedinici.

Isto tako, u ovoj grupi su iskazani troškovi korištenja i održavanja poslovnih prostora, revizije i intelektualnih usluga za poduzeće Med eko servis.

Opći poslovi se iskazuju zasebno temeljem preporuka državne revizije, kako bi se točno mogli odrediti izravni troškovi pojedinih djelatnosti.



**02 – ODRŽAVANJE KOMUNALNE INFRASTRUKTURE**

U ovoj poslovnoj jedinici stvaraju se najveći troškovi vanjskih usluga.

Većina troškova vanjskih usluga ove poslovne jedinice odnosi se na rad poduzeća - kooperanta Regi elektrik d.o.o. sa kojim surađujemo dugi niz godina na realizaciji programa održavanja komunalne infrastrukture.

Veliki dio vanjskih troškova odnosi se i na dobavljače materijala (tampon određenih dimenzija) za održavanje plaža na području Općine Medulin, te na realizaciju poslova na pripremi naselja za turističku sezonu koji se dogovaraju u suradnji sa TZOM i Općinom.



**03 – SAKUPLJANJE I ODVOZ OTPADA**

U ovoj poslovnoj jedinici ostvaruju se najveći prihodi i najveći rashodi, a također je u njoj i najveći broj zaposlenih djelatnika.

Od troškova su, uz troškove osoblja od 3.700.400,00 kn, osobito značajni vanjski troškovi deponiranja otpada za koje je u idućoj godini planirano čak 2.929.600,00 kn. Obzirom da u idućoj godini ŽCGO Kaštijun najavljuje poskupljenje svojih usluga, moguća je korekcija plana za ovu poslovnu jedinicu.



**04 – PROMIDŽBA I ODNOSI S JAVNOŠĆU**

Ovaj odjel se 2018. godine ukinuo.

**05 – REDOVNO ODRŽAVANJE GROBLJA**

Troškovi ove djelatnosti uglavnom se odnose na popravke i razne zahvate na rekonstrukciji građevina na grobljima, te na troškove redovne košnje i čišćenja.



**06 – ODRŽAVANJE IGRALIŠTA I FITNESS SPRAVA**

Troškovi ove djelatnosti se sastoje od troškova vanjskih usluga.



1. **TERMINSKI FINANCIJSKI PLAN**

U nastavku su tablice terminskih financijskih planova na nivou poduzeća, te za svaku poslovnu jedinicu posebno.

Planira se ukupan prihod u visini 16.343.187 kn, ukupan rashod u visini 16.336.196 kn, te pozitivan financijski rezultat u visini 6.991 kn.

Plan je izrađen na temelju podataka o poslovanju poduzeća u razdoblju 01.01-31.10.2018. godine.

Obzirom da su se nove cijene usluge prikupljanja i odvoza otpada počele primjenjivati od 01.07.2018., a od tog datuma je pušten u rad ŽCGO Kaštijun, prihodi i troškovi poslovne jedinice odvoza otpada, koja je u poslovanju društva najznačajnija, procijenjeni su na temelju podataka sakupljenih u razdoblju srpanj-listopad.

Tijekom godine ćemo provoditi usklađivanje plana sa stvarnom situacijom utvrđenom u poslovanju.



U prilogu ovog Plana poslovanja nalaze se tablice terminskih planova po mjesecima na nivou cijelog poduzeća, te za svaku poslovnu jedinicu zasebno.

**7. POLITIKA ZAPOŠLJAVANJA U 2019. GODINI**

MED EKO SERVIS d.o.o. završava 2018. godinu sa ukupno 41 zaposlenim , s time da jednom

djelatniku zaposlenom na poslovima iznosača otpadaka i jednoj administrativnoj tajnici ugovor o radu prestaje sa datumom 31.12.2018., tako da **u 2019. godinu ulazimo sa 39 zaposlenih**.

Detaljna razrada dana je u tablici u nastavku:



Na dan 31.12.2018. jedan djelatnik zaposlen na poslovima vozača teretnog i specijalnog vozila je na dugotrajnom bolovanju a djelatnica zaposlena na poslovima pravnika nalazi se na rodiljnom dopustu koji će se nastaviti do studenog 2019. godine.

Politika zapošljavanja Društva temelji se na slijedećem:

1. Zadržavanje postojećeg broja zaposlenih
2. Nova radna mjesta će se otvarati isključivo radi zakonskih uvjeta i odredbi ili zbog povećanja obima posla kada se isti ne može zamijeniti automatizacijom ili strojnim radom ili postojećim radno-organizacijskim kapacitetima
3. Nova zapošljavanja vršti će se isključivo radi zamjene radnika na bolovanju, zbog odlaska u mirovinu, fluktuacije radne snage, sezonskog povećanja obima posla ili preuzimanja novih poslova na komercijalnoj osnovi

U 2019. godini planira se:

1. Od 02.01.2019. planira se zapošljavanje još jednog vozača teretnog i specijalnog vozila koji će zamijeniti vozača koji je na dugotrajnom bolovanju, a radi povećanja obima posla i premještanja dvojice postojećih vozača sa zdravstvenim problemima na druge poslove, još jedan vozač bi se zaposlio od 01.03.2019., te jedan od 01.06.2019.
2. Od 01.06.2019. bi se putem ugovora o djelu radi ispomoći u sezoni zaposlila 2 nedavno umirovljena vozača.
3. Tijekom godine, ovisno o potrebama će se zaposliti 8 iznosača otpadaka koji i sada povremeno rade sa ugovorima na određeno vrijeme, od kojih će 5 djelatnika ući u sustav stalnih sezonaca
4. Od 02.01.2018. planira se zapošljavanje još jedne administrativne tajnice radi povećanog obima administrativnih poslova vezano uz sakupljanje i odvoz otpada.
5. Planira se tri iznosača, jednog pometača, samost. Ref. za kom. infrastrukturu i referenta za investicijsko održavanje kom. infr. zaposliti na neodređeno umjesto na određeno vrijeme.

Planirano kretanje broja zaposlenih tijekom 2019. godine:



Osnovne smjernice zaštite na radu

Kao i u dosadašnjem poslovanju, zaštiti na radu pridavat će se posebna pažnja, kroz sustavno praćenje i kontrolu svih radnih procesa, mjesta rada te oruđa i alata u upotrebi.

Sustavno i planski provode se kontrolni zdravstveni pregledi svih zaposlenih radnika društva, periodičko atestiranje mehaniziranih alata, uređaja i strojeva u uporabi, te mikroklimatskih uvjeta rada.

U skladu sa zakonskim propisima, Društvo je sklopilo ugovor o poslovnima zaštite na radu sa ovlaštenim trgovačkim društvom.

U 2018. godini, do dana donošenja ovog plana, u MED EKO SERVISU nije zabilježena niti jedna povreda na radu.

Plan stručnog usavršavanja zaposlenih

U 2019. godini će se prema potrebi vršiti edukacija zaposlenih o radu na siguran način za radna mjesta sa posebnim uvjetima rada.

Zaposlenici koji rade na računovodstvenim i knjigovodstvenim poslovima prate promjene zakonskih propisa sa njihovog područja rada, te prema potrebi prolaze edukacije. Dodatni izvor informacija čine i stručni časopisi koji su im na raspolaganju.

Zaposlenici koji rade na poslovima javne nabave prolaze edukacije prema programu usavršavanja radi zadržavanja certifikata, te osobito u slučaju izmjene zakonske regulative sa tog područja.

Poseban naglasak će se u 2019. godini dati na edukaciju iz područja gospodarenja otpadom u koju će se trebati uključiti veći broj zaposlenika, od neposredno uključenih u proces odvoza, preko referenata zaduženih za to područje, pa do članova uprave. Osim toga, planira se i nastavak edukacije stanovništva na našem području koja se, usporedno sa uvođenjem sakupljanja odvoza po sistemu od vrata do vrata, vrši putem pisanih materijala i skupova građana u suradnji sa vanjskim stručnim suradnicima.

**8. PLAN INVESTICIJA U 2019. GODINI**

U 2019. godini planiraju se investicije u djelatnosti sakupljanja i odvoza otpada.

Investicije se planiraju realizirati iz kapitalnih pomoći Općine Medulin, sufinanciranjem od strane Fonda za zaštitu okoliša i energetsku učinkovitost, a dijelom i iz redovitog poslovanja.

U 2019. godini nastavlja se otplata financijskih leasinga za kamion za odvoz otpada, te se očekuje sufinanciranje Općine Medulin u visini 264.000,00 kn.

Nastavlja se otplata financijskog leasinga za mini bus, za što se očekuje sufinanciranje Općine Medulin u visini 131.000,00 kn.

Planira se nabavka podzemnih spremnika za otpad, za što se očekuje kapitalna pomoć Općine Medulin u visini 200.000,00 kn.

Planira se i nabavka 200 komada kompostera ukupne vrijednosti 60.000,00 kn, koju bi u cijelosti financirala Općina Medulin.

Planira se nabavka nadstrešnice za vozila na lokaciji izdvojeni pogon Kamik, čime bi se zaštitila vozila od vremenskih utjecaja. Investiciju od 400.000 kn ćemo financirati iz vlastitog poslovanja.

Planira se početak izgradnje reciklažnog dvorišta na lokaciji Kamik – Banjole. Vrijednost investicije je 3.937.905 kn. Od tog iznosa 3.287.905 kn sufinancira FZOEU, a 650.000 kn Općina Medulin. Nositelj ove investicije je Općina Medulin, međutim ona je od ogromnog značaja za poslovanje Med eko servis d.o.o.

Planira se nabavka ukupno 4.677 komada plavih, zelenih(staklo) i žutih kanti za selektivno sakupljanje otpada ukupne vrijednosti 1.954.900 kn. Nabavu će sufinancirati Općina Medulin sa 15% i FZOEU sa 85%.

Čeka se natječaj FZOEU početkom 2019. za nabavu novih kamiona autosmećara.

**Planirani iznosi kapitalnih pomoći i sufinanciranja (6.947.805,00 kn):**

Općina Medulin (1.597.980 kn)

1. izgradnja reciklažnog dvorišta 650.000,00 kn
2. nabava 4026 komada kanti zapremine 240 l (žute) 200.000,00 kn
3. nabava 474 komada kanti zapremine 770 l (zelene, žute i plave) 87.800,00 kn
4. nabava 177 kanti zapremine 120 l (plave) 5.180,00 kn
5. kamion za smeće – postojeći ugovor (rate leasinga 2019.) 264.000,00 kn
6. podzemni spremnici za otpad 200.000,00 kn
7. mini bus (rate leasinga 2019.g.) 131.000,00 kn
8. nabava 200 komada kompostera 60.000,00 kn

Republika Hrvatska – Fond za zaštitu okoliša (4.949.825 kn)

1. izgradnja reciklažnog dvorišta 3.287.905,00 kn
2. nabava 4026 komada kanti zapremine 240 l (žute) 1.135.000,00 kn
3. nabava 474 komada kanti zapremine 770 l (zelene, žute i plave) 497.580,00 kn
4. nabava 177 kanti zapremine 120 l (plave) 29.340,00 kn

**Vlastita sredstva MED EKO SERVIS d.o.o. (766.450,00 kn):**

1. rate leasinga za komunalno vozilo PU419RV (Fuso) 84.850,00 kn
2. rate leasinga za novu čistilicu 281.600,00 kn
3. nadstrešnica za vozila izdvojeni pogon 400.000,00 kn

**9. ZAKLJUČAK**

Društvo Med eko servis d.o.o. je tijekom 2018. godine uspješno uvelo sustav prikupljanja otpada po sistemu „od vrata do vrata“ na cijelom području Općine Medulin. U primjeni je novi cjenik usluga baziran na Zakonu i Uredbi o održivom gospodarenju otpadom. Količina prikupljenog otpada od svakog korisnika evidentira se očitanjem čipa koji je ugrađen u posudi za otpad, te se podatak o pražnjenju posude automatski bilježi u sustavu za obračun usluga. Napravljene su potrebne prilagodbe baza podataka korisnika i sustava za obračun usluga.

U 2019. godini očekuje nas idući korak, a to je unaprijeđenje uspostavljenog sustava na osnovi uočenih manjkavosti, rad na edukaciji stanovništva i stalna komunikacija sa korisnicima usluga kako bismo uspostavili sustav koji odgovara potrebama svih kategorija korisnika.

Da bismo to uspjeli, potrebno se ojačati kadrovski i organizacijski, te koliko nam to mogućnosti dozvoljavaju raditi na modernizaciji voznog parka radnih vozila.

Temeljem uočenih potreba će u 2019. godini ljetni režim odvoza koji podrazumijeva prikupljanje miješanog komunalnog otpada dva puta tjedno započeti 01.06., i trajati do 30.09., čime će se za ukupno 30 dana produžiti trajanje pojačane usluge u vrijeme glavne turističke sezone

Nastaviti će se s implementacijom FMC-a, koji će uz primjenu ISO standarda poboljšati efikasnost rada i pridonijeti boljim rezultatima poslovanja.

Društvo će provoditi mjere štednje i racionalizacije poslovanja kako se ne bi u pogledu troškova dovela u pitanje likvidnost poduzeća. Istovremeno će se poduzimati sve dostupne mjere naplate dospjelih potraživanja.

Očekujemo dobru suradnju sa Ministarstvom zaštite okoliša i energetike kao i Fondom za zaštitu okoliša i energetsku učinkovitost, koji, uz Općinu Medulin, sufinancira investicije u izgradnju i opremanje reciklažnog dvorišta, te nabavku posuda za prikupljanje otpada.

Ukoliko se ukaže mogućnost, nastojat ćemo se kandidirati i za bespovratna sredstva EU fondova, putem Ministarstva regionalnoga razvoja i fondova Europske unije.

Naša će nastojanja u 2019. godini biti usmjerena u povećanje kvalitete usluge i unaprjeđenje organizacije rada, kako bismo što učinkovitije ispunjavali zadaću koju nam je Osnivač i lokalna zajednica povjerila.

 MED EKO SERVIS d.o.o.

 Predsjednik Uprave Član Uprave

 Edo Krajcar, mag.oec. Enco Crnobori